**Unni Eikeseth** (født 1974, fra Førde) er en norsk kjemiker, forskningsjournalist og sakprosaforfatter. 

Etter cand. scient. i organisk kjemi fra Universitetet i Bergen i 1998, startet hun i en stipendiat-stilling (mot doktorgrad), men gikk over til å ta en praktisk-pedagogisk utdanning ved NTNU.

Fra 2002 til 2015 var hun vitenskapsjournalist i NRK. Hun overtok for Ole Andre Sivertsen i 2002 som programleder i Newton (TV-program), som flyttet redaksjonen til Trondheim der de også laget Schrödingers katt. Nominert til Gullruten i 2003 og 2004 som beste kvinnelige programleder. Hun ble i 2005 etterfulgt av Per Olav Alvestad, var i 2010 vitenskapsjournalist på nrk.no og i 2015 tillitsvalgt da NRK kuttet over ti årsverk.

Hun har også jobbet som lektor Trondheim katedralskole i ett år. I 2015 ble hun ansatt som høgskolelektor i naturfag ved Høgskolen i Sør-Trøndelag, Fakultet for lærer- og tolkeutdanning og har fra fusjonen med NTNU i 2016 vært universitetslektor i naturfag ved NTNU.

I 2015 utgav hun «Norske forskningsbragder»,  om hvordan oppdagelsene fremkom hos Gerhard Armauer Hansen (basiller), Kristian Birkeland (værmelding), Ellen Gleditsch (kjemi), Odd Hassel (kjemi), Asbjørn Følling (biokjemi), Sven Furberg (DNA), John Ugelstad (kjemi), Hans Einar Krokan (kreft), May-Britt Moser & Edvard Moser (hjerne), Sven Wedemeyer (astrofysikk) og Gro Amdam (bier). I 2018 utgav hun boka *Jakten på stedsansen* om de nobelprisvinnende hjerneforskerne Edvard Moser og May-Britt Moser.

*Jakten på stedsansen* er siden blitt oversatt til polsk, engelsk og russisk. Boken ble nominert til den polske prisen *Madra Ksiazke Roku. (*Smart Book Awards) i 2019.

I anledning Det Internasjonale året for Periodesystemet i 2019 gav hun ut *Periodesystemet – fra alkymi til kjernekjemi* sammen med professor Annette Lykknes. Sammen med *Jakten på stedsansen* ble denne boken nominert til NTNUs litteraturpris 2020.

Eikeseth er en av forfatterne bak naturfaglæreverket *Solaris 5-7* på forlaget Aschehoug.

Bibliografi
-----------

* 

* (no) Publikasjoner av Unni Eikeseth i BIBSYS
* 

* (no) Publikasjoner av Unni Eikeseth i forskningsdokumentasjonssystemet CRIStin
* 2018 *Jakten på stedsansen Hvordan Edvard Moser og May-Britt Moser løste en av vitenskapens store gåter* ISBN 9788241912375
* 2015 *Norske forskningsbragder* ISBN 9788252186703
* 2013 *Eksperimentboka*, illustrert av Anette Mehl Landmark ISBN 9788243007932
* 2008 *Newton klimabok* ISBN 9788252173567
* 2007 *Vår utrulege dyreverd* / *Vår utrolige dyreverden* ISBN 9788281782549
* 2006 *Newton : barnas store vitskapsbok* / *Newton : barnas store vitenskapsbok* ISBN 8252563112

Referanser
----------

1. ↑  Unni Eikeseth, *3-amino-3-benzyl-Β-lactam as a conformational controller in peptides*, hovedoppgave i kjemi ved Universitetet i Bergen, 1998
2. ↑  *Skal lede Newton* i Bergens Tidende den 28. juni 2002.
3. ↑  *Fikk vite hvem som må gå fra NRK* i Adresseavisen den 24. mars 2015.
4. ↑  Unni Eikeseth, egen side hos LinkedIn
5. ↑  Unni Eikeseth, ansattside hos NTNU
6. ↑  Bokanmeldelse av Norske forskningsbragder av Jostein Riiser Kristiansen 29.07.2016
7. ↑  «Nominacje | Mądra Książka Roku» **(polsk)**. Besøkt 11. november 2020.
8. ↑  Bjørgan, Espen Halvorsen (14. oktober 2020). «Disse er nominert til NTNUs litteraturpris». *universitetsavisa.no*. Arkivert fra originalen 18. november 2020. Besøkt 11. november 2020.
9. ↑  «Solaris 5–7 - Læremidler». *nettbutikk.undervisning.aschehoug.no*. Arkivert fra originalen 11. november 2020. Besøkt 11. november 2020.

Eksterne lenker
---------------

* (en) Unni Eikeseth på Internet Movie Database Rediger på Wikidata
* (no) Programmer med Unni Eikeseth i NRKs nett-TV

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI **·** SUDOC **·** CRIStin
 |